เปิดตัวกองอสังหาฯชะรีอะฮ์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ซื้อสำนักงานให้เช่าแจก57% ชูแบงก์อิสลามเช่าหลักเสี่ยงต่ำ 
โพสต์ทูเดย์ — เปิดตัวกองทุนรวมอสังหาริมทรัพย์ชะรีอะฮ์กองแรกในไทย คาดผลตอบแทน 57% ต่อปี เปิดขายเดือน ธ.ค. หรือต้นปีหน้า
นายธีรศักดิ์ สุวรรณยศ กรรมการผู้จัดการ ธนาคารอิสลามแห่งประเทศไทย (IBANK) เปิดเผยว่า ธนาคารได้ลงนามบันทึกความเข้าใจร่วมกับบริษัทหลักทรัพย์จัดการกองทุน (บลจ.) ฟินันซ่า ในฐานะผู้จัดการกองทุน บริษัทหลักทรัพย์ฟินันซ่า ในฐานะที่ปรึกษาในการจัดตั้งกองทุน และบริษัท ออพท์เอเชียแคปิตอล ในฐานะที่ปรึกษาทางการเงิน เพื่อสนับสนุนการจัดตั้งกองทุนรวมอสังหาริมทรัพย์ IBANK SHARIAH ซึ่งเป็นกองทุนรวมอสังหาริมทรัพย์กองแรกในไทยที่มีคณะกรรมการศาสนาเข้าดูแลการหาผลประโยชน์ของกองทุนให้เป็นไปอย่างถูกต้องตามหลักศาสนาอิสลาม 
กองทุน IBANK SHARIAH PROPERTY FUND จะลงทุนในอาคารสำนักงาน ซึ่ง IBANK จะเข้าเป็นผู้เช่าหลัก และมีข้อกำหนดว่าผู้เช่ารายอื่นๆ จะต้องไม่ดำเนินธุรกิจ 1.ธุรกิจที่เกี่ยวข้องกับการผูกขาดตัดตอน 2.ธุรกิจที่เกี่ยวข้องกับเครื่องดื่มมึนเมา 3.ธุรกิจที่เกี่ยวข้องกับการพนันและสิ่งที่ผิดศีลธรรม และ 4.เกี่ยวข้องกับการผลิตหรือจำหน่ายอาวุธ 
นายธีรศักดิ์ กล่าวว่า จากที่ IBANK เป็นรัฐวิสาหกิจที่มีความมั่นคงสูง จะทำสัญญาระยะ 20 ปี เพื่อเช่าพื้นที่ทั้งหมดเป็นที่ตั้งของสำนักงานใหญ่และบริษัทในเครือทั้งหมด รวมทั้งรองรับการขยายตัวของธนาคารในอนาคต เนื่องจากมีแผนขยายสาขาเป็น 61 สาขาในปี 2553 จากปัจจุบันมี 36 สาขา อีกทั้งด้านอัตราค่าเช่าที่ปรับเพิ่มขึ้นทุก 3 ปี ทำให้กองทุนมีความเสี่ยงด้านค่าเช่าต่ำ
“ตอนนี้มีนักลงทุนต่างชาติสนใจในกองทุนพอสมควร และ IBANK ก็จะลงทุนในกองทุนประมาณ 30% ตามเกณฑ์” นายธีรศักดิ์ กล่าว 
นายธีรพันธุ์ จิตตาลาน ประธานเจ้าหน้าที่บริหารและกรรมการบริหาร บลจ.ฟินันซ่า กล่าวว่า กองทุนนี้เป็นประเภทฟีโฮลด์ เป็นเจ้าของอาคารสำนักงานที่กองทุนจะไปซื้อ ซึ่งตั้งอยู่ถนนพญาไท โดยคาดว่ากองทุนจะให้ผลตอบแทนประมาณ 57% ต่อปี สูงกว่าพันธบัตรเมื่อเทียบกับการลงทุนในพันธบัตรรัฐบาลอายุ 30 ปี ที่ให้ผลตอบแทน ณ ปัจจุบันประมาณ 3.8% ต่อปี จึงคาดว่ากองทุนดังกล่าวจะให้ผลตอบแทนสูงกว่า
รัฐบาลอายุ 30 ปี ซึ่งมีผลตอบแทนประมาณ 3.8% ต่อปี คาดจะเปิดขายให้แก่ผู้สนใจในเดือน ธ.ค.นี้ หรือต้นปีหน้า ขนาดประมาณ 1,000 กว่าล้านบาท โดยเร็วๆ นี้จะยื่นสำนักงานคณะกรรมการกำกับหลักทรัพย์และตลาดหลักทรัพย์ 
“ตอนนี้อาคารมีผู้เช่าเต็ม 100% เมื่อกองทุนเข้าไปซื้อ IBANK ก็จะเข้าไปเช่าพื้นที่ 40% และที่เหลือรอให้ผู้เช่าครบอายุการเช่า หลังจากนั้นก็จะเข้าไปเช่าเพิ่ม” นายธีรพันธุ์ กล่าว